Държавен вестник, бр. 27, 2010 г., стр. 47

БРОЙ  27	
Д Ъ Р Ж А В Е Н  В Е С Т Н И К 	
СТР.  47  
директор решения за ефективното използване 
на военно-почивните домове и хотелите.
Чл. 24. Дирекция „Информационен център 
на Министерството на отбраната“:
1. осъществява информационната политика 
на Министерството на отбраната чрез използ­
ване възможностите на военните печатни, ау­
дио-визуални и електронни средства за масова 
комуникация;
2. изработва информационни продукти в 
изпълнение на комуникационните кампании 
на Министерството на отбраната;
3. осигурява дейността на Военния телевизи­
онен канал за информация на личния състав на 
Министерството на отбраната, структурите на 
пряко подчинение на министъра на отбраната 
и Българската армия, членовете на техните 
семейства, военнослужещите, които участват в 
международни операции и мисии извън терито­
рията на страната, военнослужещите от резерва 
и кандидатите за служба във въоръжените сили;
4. съхранява и архивира произведените 
информационни продукти, както и дигитали­
зира филмовия фонд на Министерството на 
отбраната;
5. произвежда аудио-визуални продукти, 
документални и военно-учебни филми за нуж­
дите на Министерството на отбраната, видовете 
въоръжени сили  и обществеността; 
6. осъществява ежедневен мониторинг на 
националните и регионалните електронни и 
печатни медии; 
7. подготвя ежедневен информационен 
бюлетин (преглед на печата) за нуждите на 
министъра на отбраната, заместник-министрите 
на отбраната, постоянния секретар на отбраната 
и началника на отбраната; 
8. ежедневно следи електронните медии и 
своевременно информира дирекция „Връзки с 
обществеността“ на Министерството на отбра­
ната за настъпили значими медийни събития;
9. създава и поддържа информационен архив 
въз основа на ежедневно извършвания мони­
торинг на електронните медии и подготвяния 
информационен бюлетин (прегледа на печата);
10.  води статистика на публикациите в 
печатните и електронните медии на военна 
тематика;
11. подготвя и организира издаването на 
печатни издания, в т.ч. вестник „Българска 
армия“ и списание „Български воин“.
Г л а в а  ч е т в ъ р т а
ОРГАНИЗАЦИЯ НА РАБОТАТА В
АГЕНЦИЯТА 
Чл. 25. (1) Работното време на служители­
те в агенцията е от 9,00 до 17,30 ч. с обедна 
почивка 30 минути между 12,00 и 14,00 ч., без 
това да влияе на непрекъснатостта на работния 
процес и административното обслужване на 
гражданите и юридическите лица.
(2) На отделни служители в структурни звена 
може да се определя работно време, различно 
от работното време по ал. 1.
Чл. 26. (1) Административните звена в 
агенцията осъществяват функциите си по 
компетентност чрез интегрирана експертиза, 
хоризонтална координация и пряк обмен на 
информация помежду си.
(2) При необходимост ръководителите на 
административни звена организират създаването 
на работни групи за решаване на възникналите 
проблеми.
Чл. 27. (1) Документите, изпратени до 
агенцията, се завеждат във входящ регистър, в 
който се отбелязва датата на получаването им.
(2) При завеждането на документите се 
извършва проверка за наличието на всички 
материали, въз основа на които се образува 
служебна преписка.
Чл. 28. (1) Служебните преписки се разпреде­
лят съобразно съдържанието им с резолюция на 
изпълнителния директор до съответния ръково­
дител на административно звено. Адресатите на 
преписките се отбелязват във входящия регистър.
(2) Резолюцията на изпълнителния директор 
съдържа указания, срок за изпълнение, дата и 
подпис. При възлагане на преписката на повече 
от един ръководител на административно звено 
се посочва отговорният от тях.
(3) Ръководителите на административните 
звена възлагат с резолюция изпълнението на 
служебните преписки на съответен служител 
или служители, като в последния случай се 
определя отговорният от тях.
(4) Служебните преписки се разпределят 
веднага след постъпването им в агенцията.
Чл. 29. Изходящите от агенцията материали 
се съставят в два екземпляра. Вторият екземпляр 
съдържа инициалите и подписите на служите­
ля, изготвил документа, и на ръководителя на 
съответното административно звено, като се 
посочва датата.
Чл. 30. Държавните служители и лицата, 
работещи по трудово правоотношение, из­
пълняват възложените им задачи и отговарят 
пред прекия си ръководител за тяхното точно 
и срочно изпълнение съобразно длъжностните 
си характеристики.
Чл. 31. (1) Предложенията и сигналите, 
подадени до агенцията, се разглеждат по реда 
на глава осма от Административнопроцесуал­
ния кодекс.
(2) Предложенията и сигналите могат да 
бъдат писмени или устни, да бъдат подадени 
лично или чрез упълномощен представител, 
по телефон, телеграф, телекс, факс или по 
електронна поща.
(3) Подадените предложения и сигнали 
се регистрират от определен със заповед на 
изпълнителния директор служител в дирекция 
„Административно-правно обслужване и чо­
вешки ресурси“.